钦定古今图书集成/历象汇编/乾象典/第056卷 > 《阳玛诺天问略》 > 《星》
## 钦定古今图书集成/历象汇编/乾象典/第056卷 > 《阳玛诺天问略》 > 《星》

问：“月借日光，光有消长，乃诸星之光𢘆见满圆而无
消长，何也？”曰：“诸星与月，其借日光不同。月天在日天
之下，月受其光，近远一异，消长不同。诸星之天居日
天之上，日光照星，𢘆照其下面，虽或近或远于日，而
其下面恒有光，故居地上者，视星恒有光也。”